kardosdrur/scandi-wiki huggingface dataset:
Taï nationalpark

Taï nationalpark er en af tre nationalparker i den vestafrikanske stat Elfenbenskysten som er opført på UNESCOs verdensarvsliste.

Taï omfatter et område på 3.300 km² med en 200 km² bufferzone omkring. Parken ligger mellem 80 og 396 moh., ca. 100 km fra kysten. Parken er det største urskovsområde i Vestafrika, og er en rest af et oprindelig skovbælte (Guinearegnskovene) som omfattede Ghana, Liberia, Sierra Leone og Elfenbenskysten.

I parken findes omkring 1.300 plantearter, hvoraf 54% er endemiske for Guineaskovene. I den sydlige, fugtigste del af parken er der identificeret 150 arter som er endemiske for Taï-området. Parken er hjemsted for 47 af de 54 store pattedyrsarter som anses for at have Guinearegnskovene som sit habitat, blandt dem alle de 5 som regnes som truede.

Området blev første gang fredet af franske kolonimyndigheder i 1926, og fredningen blev forstærket i 1972 af landets egen præsident.

Eksterne henvisninger 

 Taï nationalpark 
 Tai Forest National Park – Cote D'ivoire 

Verdensarvsområder i Afrika
Elfenbenskystens geografi
Nationalparker i Afrika
Mallorcas flora

Mallorcas flora er præget af afstanden til nærmeste fastland. Nogle slægter og arter er nået derud, men mange – som i og for sig godt kunne vokse dér – findes ikke på øen. Til gengæld har floraen flere fællestræk med floraerne på Korsika, Sardinien og Sicilien. Endelig findes en række arter og især underarter, der er endemiske for mallorca.

Floraen er også præget af, at bjergene på øen ikke er særligt høje. Det medfører, at der ikke findes de samme markante, bæltevise forskelle i vegetationstyperne fra bjergenes fod og til deres top, som man kan møde i Sydalperne, på Pyrenæere samt på Korsika og Sicilien. Bjergkæden Serra de Tramuntana, som løber omtrent sydvest-nordøst langs øens vestlige side fremkalder dog så markante forskelle i nedbørsmængderne, at det i sig selv giver muligheder for en større spredning i biodiversiteten, end man måske skulle forvente på en ø af Mallorcas størrelse.

I det følgende er floraen inddelt efter de forskellige vegetationstyper på Mallorca.

Flodbredder, vandløb og skyggede steder i bjergene

Planter fra kysterne

Egeskovenes flora

Skovenes, klippernes, makiens og garrigue'ns flora

Floraen i ferskvand, på sandbanker og mellem bregner

Kilder 
 Marjorie Blamey og Christopher Grey-Wilson: Gyldendals Middelhavsflora, 2000, 
 Bochumer Botanischer Verein: Flora von Mallorca – en  og omfattende, men hastig gennemgang af øens planter – med gode fotografier.

Europas flora
Flora
Slesvig-Holsten-Haderslev

Slesvig-Holsten-Haderslev er den historiografiske betegnelse for de dele af hertugdømmerne Slesvig og Holsten, der blev regeret af Hans den Ældre som hertug af Slesvig og Holsten med Haderslev som hovedresidens.

Da Hans den Ældre døde uden arvinger i 1580, blev hans andel af hertugdømmerne fordelt mellem hans to medhertuger, Frederik 2. og Adolf af Slesvig-Holsten-Gottorp.

Se også
 Slesvigske hertuger

Slesvig-Holstens historie
Egyptisk arabisk

Egyptisk arabisk (, ) er en arabisk dialekt som tales i Egypten. Dialekten indeholder en række ord af ikke-arabisk oprindelse, som overlevede fra den faraonisk tid.

Dialekten kan let forstås af ikke-egyptiske arabere, især fordi Egypten traditionelt set har været et kulturelt centrum i den arabiske verden, med bl.a en meget omfattende filmproduktion.

Eksterne henvisninger og kilder 

 Egyptisk arabisk parlør  hos Wikivoyage 
 En introduktion til Egyptisk arabisk  

Arabiske dialekter
Sprog i Egypten
Implement Consulting Group

Implement Consulting Group er en konsulentvirksomhed med skandinaviske rødder inden for forandringsledelse med omkring 1200 konsulenter på kontorer i København, Aarhus, Stockholm, Malmö, Göteborg, Oslo, München, Hamborg, Zürich og Raleigh.

Virksomheden, der er ejet af medarbejderne, blev stiftet i 1996 af Niels Ahrengot og Jens Vasehus. Niels Ahrengot er stadig i virksomheden, hvor han varetager posten som managing partner.

Virksomheden tilbyder også diverse ledelseskurser.

Referencer

Eksterne henvisninger 
 Officiel hjemmeside

Managementfirmaer i Danmark
Family Circle Cup 2012

Family Circle Cup 2012 var en professionel tennisturnering for kvinder, som blev spillet på grus. Det var den 40. udgave af turnerungen, som var en del af WTA Tour 2012. Turneringen blev afviklet i  Daniel Island, Charleston, South Carolina. Turneringen blev afviklet fra 31. marts til den 8. april, 2012.

Finalerne

Damesingle
Uddybende artikel:Family Circle Cup 2012 (damesingle)
 Serena Williams def.  Lucie Šafářová 6–0, 6–1.
Det var Serena's titelsejr nr. 40.

Damedouble
Uddybende artikel:Family Circle Cup 2012 (damedouble)
 Anastasia Pavlyuchenkova /  Lucie Šafářová def.  Anabel Medina Garrigues /  Yaroslava Shvedova, 5–7, 6–4, [10–6]

Eksterne henvisninger
 Official Website 

WTA Tour 2012
2012
Arne Larsen (politiker)

Arne Larsen (29. januar 1917 i København – 6. oktober 1989) var en dansk jord- og betonarbejder, politiker og modstandsmand.

Arbejdsmand og modstandsmand 
Han var søn af fabriksarbejder Hans Chr. Larsen og hustru Dagmar Margrethe f. Høegh, tog mellemskoleeksamen fra Kommuneskolen i Nørre Allé 1932, var på Björknäs Folkhögskola ved Stockholm 1937-38 og på Arbejdsteknisk Skole, Statens Arbejdsmandskursus og Teknologisk Instituts kursus for jord- og betonarbejdere 1949-53. 

Arne Larsen arbejdede som bud, arbejdsmand og fabriksarbejder i København 1932-47 og i Randers 1947-51 og var derefter jord- og betonarbejder i København, fra 1953 ved Københavns Sporveje. Han blev vurderingsmand i København 1958. Larsen deltog under besættelsen i forskelligt modstandsarbejde, først i København og siden 1942-45 i Jylland, hvor han blev medlem af den illegale byledelse af modstandsbevægelsen i Randers.

Politisk karriere 
Larsen var medlem af Arbejdsmændenes Fagforenings bestyrelse i Randers 1948-51 og arbejdede politisk inden for Danmarks Kommunistiske Ungdom og Danmarks Kommunistiske Parti 1933-58. 1958 blev han medlem af det forberedende arbejdsudvalg for Socialistisk Folkeparti og året efter medlem af dette partis første hovedbestyrelse. Larsen sad i Folketinget 1960-73 (valgt i 19. kreds København 1960-71, i 14. kreds Enghavekredsen 1971-73) og var sekretær i Folketinget 1966-73. Fra 1972 var han statsrevisor.

Kilder 
 Kraks Blå Bog 1974

Tidligere folketingsmedlemmer fra SF
Politikere fra DKP
Folketingsmedlemmer i 1960'erne
Folketingsmedlemmer i 1970'erne
Statsrevisorer fra Danmark
Personer i Kraks Blå Bog (afdøde)
Personer fra København
Modstandsfolk fra DKP
José de Jesús Corona

José de Jesús Corona Rodriguez, (født 26. januar 1981 i Guadalajara, Jalisco) er en mexicansk fodboldmålmand som i øjeblikket spiller for Cruz Azul i Primera División de México.

Klubkarriere 
Corona startede sin karriere hos F.C. Atlas i 2002, og blev senere en vigtig målmand for Atlas. Corona spillede 47 kampe fra 2002 til 2004, indtil han skiftede over til Tecos UAG i 2004. Han er mest kendt for hans enestående præstation mod Boca Juniors, hvor han spillede for Guadalajara som han var lånt ud til under 2005-udgaven af Copa Libertadores. 

Den 16. juni, 2009, underskrev Corona en treårig kontrakt med Cruz Azul. Takket være ham, nåede Cruz Azul frem til ligafinalen mod C.F. Monterrey, og sluttede på en andenplads.

Internationale karriere 
Corona spiller for Mexico, og blev udtaget til at repræsentere sit land under VM 2006 som anden målmand. Han deltog dog ikke under nogen af Mexicos fire kampe. I 2007 udtog den tidligere landstræner Hugo Sánchez ham i den 23-mands store trup forud for CONCACAF Gold Cup, som tredje målmand.

Han skulle oprindeligt have repræsenteret Mexico under Gold Cup 2011 som en af målmændene, men efter at han deltog i en slåskamp under semifinalerne i Primera División 2010/11 mellem hans hold Cruz Azul og Monarcas Morelia, valgte Mexicos landstræner, José Manuel de la Torre at suspendere ham fra den trup som skulle spille under Copa America 2011, på grund af voldelig adfærd. Han blev erstattet i truppen af Jonathan Orozco. Corona kunne derfor heller ikke at spille, det første 6 kampe under Apertura-sæsonen i 2011. Corona blev erstattet af Yosgart Gutierrez.

Internationale optrædener

Meritter

Internationale 
 Mexico
Vinder (1): CONCACAF Gold Cup 2009
Vinder (1): Panamerikanske lege 2011
Vinder (1): Sommer-OL 2012

Kilder

Eksterne henvisninger 

José de Jesús Corona på National-Football-Teams.com 

Deltagere ved verdensmesterskabet i fodbold 2006
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Mexico
Fodboldspillere fra Cruz Azul
Personer fra Guadalajara
Fodboldspillere fra C.D. Guadalajara
Olympiske fodboldspillere fra Mexico
Fodboldspillere ved sommer-OL 2012
Deltagere for Mexico ved sommer-OL 2012
Medaljevindere ved sommer-OL 2012
Olympiske medaljevindere i fodbold
Olympiske mestre fra Mexico
Villie Gordon Hessen Schmidt

Villie Gordon Hessen-Schmidt (3. januar 1893 i Nykøbing Sjælland – ?) var en dansk protagonist og atlet medlem af Akademisk Idrætsforening som vandt tre danskemesterskaber i højdespring.

Danske mesterskaber 
  1924 Højdespring 1,70
  1923 Højdespring 1,75
  1922 Højdespring 1,75
  1921 Højdespring 1,70
  1920 Højdespring 1,75

Eksterne henvisninger 
 DAF i tal – Villie Gordon Hessen-Schmidt

Højdespringere fra Danmark
Atleter fra Akademisk Idrætsforening
Libertarianske Parti (USA)

Det Libertarianske Parti er det tredjestørste og hurtigst voksende politiske parti i USA. Partiet er et libertariansk/klassisk liberalt parti, der bl.a. går ind for minimalt regulerede markeder, borgerlige frihedsrettigheder, legalisering af narko og anti-interventionisme (dvs. at de er imod militær og økonomisk indgriben i andre lande). Partiet har over 282.000 registrerede vælgere i delstater, hvor vælgere kan registrere et tilhørsforhold til et parti.

Valgresultater

Præsidentvalg 

Den første libertariansk kandidat, John Hospers, fik 1 valgmandsstemme i 1972 da Roger MacBride, en troløs republikansk valgmand fra Virginia stemte på den libertarianske kandidat i stedet for Richard Nixon. Hans stemme på Tonie Nathan som vicepræsident var den første stemme afgivet på en kvinde nogen sinde i Valgmandskollegiet i et amerikansk præsidentvalg. MacBride blev selv den libertarianske præsidentkandidat i 1976. Det var sidste gang partiet fik en valgmandsstemme indtil 2016 hvor den troløse republikanske valgmand fra Texas Bill Greene stemte på Ron Paul i stedet for Donald Trump.

Ved præsidentvalget i USA 2016 fik Gary Johnson og vicepræsidentkandidat Bill Weld en rekordstor andel af stemmerne på 3,29 % (4.489.233 stemmer) på landsplan og 9,34 % i New Mexico hvor Johnson tidligere havde været guvernør. Ved valget i 2016 havde Johnson og videpræsidentkandidat Jim Gray fået 1.275.821 stemmer (1 %).

Noter

Referencer 

Politiske partier i USA
Liberale partier
Etableret i 1971
Libertarianisme
Charles Jensen (atlet)

Charles Jensen (født 27. juli 1906 i Aarhus-) var en dansk atlet medlem af Helsingør IF og Aarhus KFUM som vandt det danske mesterskab i i højdespring 1928.

Charles Jensen var en af landets bedste tikæmpere med speciale i disciplinerne stangspring og 110 meter hækkeløb. Pudsigt nok blev det i højdespring, som for ham var en sekundær disciplin, hvor han vandt sit eneste DM-guld. At han ikke vandt flere medaljer ved nationale mesterskaber, kan skyldes, ud over skader, at mesterskaberne til vis del blev afholdt om søndagen i kirketiden, hvilket dengang forhindrede Aarhus KFUMs idrætsfolk i at deltage. Charles Jensen gik på den dengang nybyggede Samsøgades Skole, hvor han var klasse- og sidekammerat med H. C. Hansen, der sidenhen blev Danmarks statsminister.

Danske mesterskaber 
  1929 Højdespring 1,75
  1928 Højdespring 1,75

Eksterne henvisninger 
 DAF i tal – Charles Jensen

Højdespringere fra Danmark
Atleter fra Helsingør IF
Atleter fra Århus KFUM
Personer fra Aarhus
Mangekæmpere fra Danmark
Petter Andersson

Petter Andersson (født 20. februar 1985 i Ljusvattnet) er en svensk tidligere fodboldspiller, der blandt andet spillede for FC Groningen, Hammarby IF og FC Midtjylland

Karriere

FC Groningen 
Den 1. september 2008 underskrev Andersson en 4 årig kontrakt med den hollandske klub FC Groningen. I januar 2009 blev han knæskadet i en kamp mod Ajax Amsterdam, hvorefter han var skadet for resten af sæsonen. I sin første kamp i startopstillingen for reserveholdet efter skadesperioden blev han igen skadet i knæet efter at have scoret til 1-0 efter 14 minutter af kampen.
Han gjorde comeback den 1. maj 2011 i en udebanekamp mod Den Haag, da han erstattede den skadede Tim Matavz. I sin comebackkamp scorede han to mål i FC Groningens 4-2 sejr. Han blev efterfølgende udnævnt til anfører efter salget af Andreas Granqvist til Genoa i sommeren 2011.

FC Midtjylland 
Den 27. juni 2012 blev det offentliggjort at Andersson havde skrevet en 4 årig konkrakt med superligaklubben FC Midtjylland på en fri transfer. FC Midtjylland hentede ham for at dække hullet efter Jakob Poulsen der få dage forinden var blevet solgt til Monaco.

Referencer

Eksterne henvisninger 

Fodboldspillere fra Sverige
Fodboldspillere fra FC Midtjylland
Fodboldspillere fra FC Groningen
Fodboldspillere fra Hammarby IF
Jesper Sørensen

Jesper Sørensen (født 10. juni 1973) er en tidligere professionel dansk fodboldspiller og nuværende træner for Superliga-klubben Brøndby IF .

Karriere som spiller og træner 
Han er kendt som en Aarhus dreng, som har spillet i AGF, siden han var ca. 10 år gammel. Nåede mange seniorkampe i den hvide trøje inden han skiftede til F.C. København, Ikast FS og AB.
I sommeren 2009 blev han assistenttræner i AGF. I juni 2013 blev han cheftræner for Silkeborg IF, på en 2-årig kontrakt gældende til sommeren 2015. Sørensen førte Silkeborg IF tilbage til Superligaen i debutsæsonen fra 1.division 2013-14. Efterfølgende pga. en efterårssæson med bundrekord i antal point i Superligaen 2014-15 blev han fyret 8. december 2014. Den 25. juni 2015 blev han ansat som assistenttræner i AGF sammen med Bent Christensen. Han valgte at stoppe den 7. december 2015 efter at klubben havde ansat Glen Riddersholm som træner.

Herefter var han træner for FC Fredericia fra 2016 til 2018. Sørensen blev i sommeren 2019 ansat som assistenttræner i Brøndby IF for den nyansatte cheftræner Niels Frederiksen.

I august 2021 blev det afsløret, at Sørensen skulle være ny landstræner for Danmarks U/21-fodboldlandshold. På trods af en mislykket kvalifikation til EM valgte DBU at forlænge med Jesper Sørensen den 8. december 2022. Der gik dog ikke mere end en måned, før han valgte at tage tilbage til Brøndby for at blive cheftræner den 2. januar 2023. Han nåede således blot 12 officielle kampe i spidsen for U/21 landsholdet.

Silkeborg IF 
1.division 2013-14: 33 kampe med 20 sejre, 6 uafgjorte og 7 nederlag.
Superligaen 2014-15: 17 kampe med 0 sejre, 4 uafgjorte og 13 nederlag.

FC Fredericia 
1.division 2015-16: 13 kampe med 5 sejre, 4 uafgjorte og 4 nederlag.

I alt 88 kampe som cheftræner for Fredericia, heraf 34 sejre, 23 uafgjorte og 31 nederlag. I sin tid i Fredericia brugte han 40 forskellige spillere.

Referencer

Eksterne henvisninger 
 
 http://www.danskfodbold.com/traener.php?coachid=4119&ligaid=2001

Fodboldspillere fra Danmark
Fodboldtrænere fra Danmark
Fodboldspillere fra AGF
Fodboldspillere fra FC København
Fodboldspillere fra Akademisk Boldklub
Michael Odgaard

Michael Odgaard (født 28. januar 1968) er en tidligere dansk atlet medlem af Aarhus 1900 og Skovbakken.
Han var dansk mester i højdespring 1999.

Danske mesterskaber 
  2001 Højdespring-inde 2,00
  2000 Højdespring 2,03
  1999 Højdespring 2,07
  1997 Højdespring 2,00
  1994 Højdespring 2,00

Personlig rekord 
 Højdespring: 2,07 1999
 Højdespring inde: 2,00 2001

Eksterne henvisninger 
 DAF i tal – Michael Odgaard 

Højdespringere fra Danmark
Atleter fra Aarhus 1900
Atleter fra Skovbakken
Otte Rud

Otte Rud er navnet på flere personer:

 Otte Knudsen Rud til Møgelkær (1520-1565) – dansk admiral og godsejer
  til Vedby (død 1510) – dansk lensmand og godsejer
Christoffer Holst

Christoffer Holst (født 1974) er en tidligere dansk atlet medlem af Herlev Atletik og fra 1994 Sparta Atletik senere i Frederiksberg IF.
Han var dansk mester i højdespring både inde og ude i 2000.

Danske mesterskaber 
  2003 Højdespring inde 2,00
  2002 Højdespring inde 2,00
  2001 Højdespring inde 2,00
  2000 Højdespring 2,06
  2000 Højdespring inde 2,05
  1999 Højdespring 2,04
  1999 Stangspring 4,30
  1996 Højdespring 2,06
  1995 Højdespring 2,00
Danske ungdomsmesterskaber

U23
  1996 Højdespring 2,01
  1995 Højdespring 1,98
  1994 Stangspring 4,70
JDM
  1993 Højdespring inde 2,00
  1993 Stangspring inde 4,50

Personlig rekord 
 Højdespring: 2,06 1995

Eksterne henvisninger 
 DAF i tal – Christoffer Holst 
 Statletik.dk – Profil – Christoffer Holst

Højdespringere fra Danmark
Atleter fra Herlev Atletik
Atleter fra Sparta Atletik
Atleter fra Frederiksberg IF
Stangspringere fra Danmark
Jeppe Grønning

Jeppe Grønning (født 24. maj 1991) er en dansk fodboldspiller, der spiller for den danske Superliga klub Viborg FF.

Karriere

FC Fyn 
Grønning startede sin seniorkarriere i FC Fyn, der var overbygningen til barndomsklubben B1913. Her var han blandt andet med til at spille FC Fyn i 1. division efter sæsonen 2011/12, hvor klubben slog HIK i playoff-kampen om oprykning.

Viborg FF 
I sommeren 2012 skrev Grønning en to-årig kontrakt med 1. divisionsklubben Viborg FF. Efter sin første halvsæson i klubben blev Jeppe Grønning i januar 2013 kåret til efterårets profil for 2013 af fangruppen Grøn Fight. Grønning var en fast del af den trup, der rykkede op i Superligaen i sommeren 2013, men på grund af skader blev det kun til 5 kampe i Superligaen for midtbanespilleren inden han blev udlejet til Hobro IK i 1. division. I Hobro IK var han med til at sikre klubben dens første oprykning til Superligaen nogensinde, da de efter sæsonen 2013/14 rykkede op sammen med Silkeborg IF. I juni 2014 returnerede Grønning til Viborg FF.

Han blev i december 2015 kåret som efterårets bedste spiller af fans af klubben i en afstemning på Viborg Stifts Folkeblad.

Den 5. september 2017, blev han udnævnt som ny anfører for klubben.

I foråret 2023, forlængede Grønning sin kontrakt til sommeren 2026, og udtalte samtidig i et interview at han ønskede at slutte sin karriere i klubben.

Personlige liv 
Jeppe Grønning bor i Viborg, er gift og har to sønner. Han blev far første gang i August 2018.

Referencer

Eksterne henvisninger 

 Jeppe Grønning på danskfodbold.com
 Profil på transfermarkt

Fodboldspillere fra Danmark
Fodboldspillere fra FC Fyn
Fodboldspillere fra Viborg FF
Fodboldspillere fra Hobro IK
Kim Kristensen (hofmarskal)

Kim Kristensen (født 1. juni 1964 i Vordingborg) er en dansk officer fra Den Kongelige Livgarde og nuværende Hofmarskal for kongehuset.

Biografi 
Han har været forsvarsattaché i Paris, Madrid og Haag (2009 - 2012) og har som officer deltaget i militære operationer i Krajina (Ex-Jugoslavien) 1995 og i Kosovo 2005. I august 2007 blev han chef for en Dansk/Britisk/Tjekkisk styrke i Helmand-provinsen, Afghanistan med ansvar som Battle-Group Commander for militære offensive operationer mod Taliban. Disse militære operationer var kendetegnet ved at være de første, store offensive - og langvarige - operationer som danske enheder har været indsat i siden 1864. Indsættelsen blev dokumenteret igennem Kim Hundevadts bog: "I morgen angriber vi igen". Hans nuværende rang er oberst. Han har været Adjudant for H.M. Dronning Margrethe (2000 - 2002), Ceremonimester (2012 - 2021) og fra april 2021 Hofmarskal. I 2009 blev han kåret til Årets Leder i Danmark af Ledernes Hovedorganisation. I 2015 blev hans ledelsesbog Følg Mig kåret som Årets Ledelsesbog i Danmark.

Uddannelser
Samfundssproglig student, Vordingborg Gymnasium (1981 - 1984) 
Sergentskolen, Sønderborg (1984 - 1985)
Hærens Officersskole, Frederiksberg Slot (1985 - 1988)
Forsvarsakademiet, København (1992 - 1993)
Generalstabsuddannelsen, Forsvarets Stabsskole, Oslo (1996 - 1997)
European Security and Defence College, Bruxelles (2011 - 2012)

Privatliv 
Han er gift med sognepræst Tine Vængtoft Kristensen og har to sønner samt tre børnebørn.

Dekorationer 
 Storkorset af Dannebrogsordenen
 Erindringsmedalje i anledning af Hendes Majestæt Dronningens 75-års fødselsdag 2015
 Erindringsmedalje i anledning af Hendes Majestæt Dronning Margrethes og Hans Kongelige Højhed Prins Henriks Guldbryllup 2017
 Hjemmeværnets fortjensttegn 2017
 Prins Henriks Mindemedalje 2018
 Erindringsmedalje i anledning af Hendes Majestæt Dronningens 80-års fødselsdag 2020
 Erindringsmedalje i anledning af Hendes Majestæt Dronningens 50-års regeringsjubilæum 2022
 Tyskland: Fortjenstorden, Storkors
 Norge: Kgl. Norske Fortjenstorden, Kommandør med Stjerne
 Finland: Den Hvide Roses Orden, Kommandør
 Island: Den islandske Falkeorden, Storrider med Stjerne
 Nederlandene: Ornaje-Nassau Orden, Storofficer
 Belgien: Kroneorden, Storofficer
 Mexico: Aztekiske Ørns Orden "Afuila Azteca", Storofficer
 Tjekkiet: Specialoperationsstyrkens æresmedalje
 NATO medalje, Afghanistan
 NATO medalje, Balkan
 FN medalje, United Nations Protection Force (UNPROFOR)
 Nobels Fredspris medalje (tildelt De Forenede Nationers Fredsbevarende Styrker)

Kilder 
 Magasinet Lederne, 23. årgang, nr. 11 (november 2009). (PDF)

Officerer fra Danmark
Ceremonimestre fra Danmark
Hofmarskaller fra Danmark
Riddere af 1. grad af Dannebrog
Danskere i 1900-tallet
Danskere i 2000-tallet
Personer fra Vordingborg
Personer i Kraks Blå Bog
Scottish Football League 1892-93

Scottish Football League 1892–93 var den tredje sæson af Scottish Football League og dermed også det tredje skotske mesterskab i fodbold. Ligaen havde deltagelse af ti hold, der spillede en dobbeltturnering alle-mod-alle. Ligaen blev vundet af Celtic FC, som dermed vandt Scottish Football League for første gang.

Resultater 

Siden sidste sæson havde to hold, Cambuslang og Vale of Leven, forladt ligaen, som dermed blev reduceret fra 12 til 10 hold.

De tre lavest placerede hold stillede alle op til genvalg. Derudover havde otte hold søgt om optagelse af ligaen. En afstemning afgjorde, at Renton blev genvalgt til ligaen, sammen med de to nye klubber Dundee og St. Bernard's. Syv af de øvrige otte hold, Abercorn, Clyde, Cowlairs, Hibernian, Morton, Port Glasgow Athletic og Thistle, blev i stedet optaget i den nydannede Second Division sammen med Motherwell, Northern og Partick Thistle.

Kilder / eksterne henvisninger 
 Scottish League 1892-93 
 Scottish Football Historical Archive – Scottish Football League – Re-elections 1891-1951

Noter 

Sæsoner i Scottish Football League
Fodbold i 1892
Fodbold i 1893
Metallofon

En metallofon er et idiofonisk instrument.

Historie

Opbygning (Konstruktion) 
Instrumentet er bygget efter en trækasse som bruges til at opfange lyden. På toppen af kassen er der påmonteret noget holdere, hvor man kan lægge metal plader på.

Ambitus (toneomfang) 
Instrumentet har en lang ambitus, Metalpladerne holder længe på deres klang.

Stemning 
Selve instrumentet er stemmeligt, men pladerne kan udvide sig i varme som kan påvirke pitchen på instrumentet. Man kan dog justere tonerne ved erstatte en plade med en anden, hvis eksempelvis man ønske en plade som har en semi tone højere.

Produktioner

Spilleteknik 
Man benytter små hamre til at spille slå ned pladerne. Som begynder starter man ofte kun med en enkelt, men som man bliver mere øvet på instrumentet tilføjes der flere; det er normalt for en erfaren metallofonisk at spille med 4 på samme tid.

Brug og repertoire 
Metallofon har været et populære instrument i nyrere jazz tid, da dens høje men vibrerende klang lægger en rolig og afslappet stemming.

Musikinstrumenter